### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. november 2021 har vedtaget Magistratens foranstående indstilling af 25. oktober 2021.

Endelig vedtagelse af forslag til Lokalplan 1118, område ved [adresse], Ølsted, samt Tillæg nr. 63 til Kommuneplan 2017.

### Resumé

På baggrund af anmodning fra privat ejer påtænkes der udarbejdet en lokalplan for 55.000 m2 erhvervsbebyggelse i 1-3 etager i op til 15 meters højde og i ét punkt 6 etager i op til 30 meters højde.

Bebyggelsen disponeres som fire klynger. Kontorer og laboratorier placeres ved gårdrum og grønne strøg, mens lager, haller m.m. placeres mod driftsflader og veje. Centralt på grunden placeres en højere bygning som et landmark.

Lokalplanområdet er ca. 24 ha stort og rummer en landejendom, som nedrives.

Området afgrænses af infrastruktur, erhverv og landbrug og ligger i landzone. Størstedelen omlægges til byzone. Området er omfattet af kommuneplanens rammeområde 260508ER - [adresse].

Forslaget er ikke i overensstemmelse med Kommuneplan 2017, som muliggør max. tre etager og 12 meter. Der er derfor udarbejdet et kommuneplantillæg.

Offentlig høring af lokalplanforslaget og forslag til kommuneplantillæg er gennemført 30. juni - 25. august 2021. Der indkom tre høringssvar.

### Indstilling

At 1) forslag til lokalplan nr. 1118 vedtages endeligt med de ændringer, der fremgår af indstillingens afsnit 5.4,

At 2) forslag til Tillæg nr. 63 til Kommuneplan 2017 vedtages endeligt,

At 3) indsigelser besvares, som det fremgår af indstillingens afsnit 5.3 og bilag 3

### Sagens forløb

20-10-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-10-2021 Magistraten

Fremsendes til [adresse] med bemærkning, at Magistraten i mødet den 25. oktober 2021 anbefaler, at byrådet tiltræder Magistratsafdelingen for Teknik og Miljøs indstilling af 28. september 2021.

Weena Toft var forhindret i at deltage i sagens behandling.

 10-11-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 10. november 2021 har vedtaget Magistratens foranstående indstilling af 25. oktober 2021.